
RAPORT DE SPECIALITATE
privind dezmembrarea imobilului teren din Timişoara, b-dul Mihai Viteazu nr. 13, ieşirea din indiviziune, alipirea parcelei rezultate, cu nr. cad. 409500/2, în suprafaţă de 109 mp, cu parcela cu nr. top.  9915, din Timişoara, b-dul Mihai Viteazu nr. 13/A şi instituirea unui drept de servitute de vedere



	Având în vedere Expunerea de motive nr. SC2018-9971/27.04.2018 a Primarului Municipiului Timişoara privind dezmembrarea imobilului teren din Timişoara, b-dul Mihai Viteazu nr. 13, ieşirea din indiviziune, alipirea parcelei rezultate, cu nr. cad. 409500/2, în suprafaţă de 109 mp, cu parcela cu nr. top.  9915, din Timişoara, b-dul Mihai Viteazu nr. 13/A şi instituirea unui drept de servitute de vedere.
	Având în vedere Avizul Unic pentru reţele existente nr. 886/19.10.2015 emis cu condiţii de RATT şi emis negativ de COLTERM SA; 
	Având în vedere C.U. nr. 270/20.01.2016 - EXPIRAT în scopul alocare nr. cadastral prin operaţiunea de dezlipire/alipire imobile (teren);
	Conform Declaraţiei notariale autentificată la Biroul Individual Notarial Maria Bora, cu nr. 128/02.02.2016, Moldova-Cîrpaci Neculai şi Moldova-Cîrpaci Iliana declară că sunt de acord şi îşi dau consimţământul la dezmembrarea terenului înscris în C.F. nr. 409500 Timişoara, provenită din conversia de pe hârtie a C.F. nr. 7151 Timişoara, în suprafaţă de 946 mp, conform certificatului de urbanism nr. 270/20.01.2016, eliberat de P.M.T. şi a documentaţiei tehnice întocmită de PFA Pinzaru Gheorghe;
	Având în vedere documentaţia topo-cadastrală de dezmembrare întocmită de către S.C. EFICIENT S.A, avizată OCPI cu aviz nr. 29471/18.02.2016; 
	Având în vedere cererea înregistrată cu nr. CT2016-939/25.02.2016 privind solicitarea emiterii HCL, în care se menţionează că au fost depistate reţele termice care deservesc imobilul din str. M. Viteazu nr. 13/A; 
	Conform adresei Direcţiei Urbanism, Serviciul Autorizare şi Control Construcţii, nr. Ur2016-939/17.06.2016, ni s-a transmis următoarele: "de acord dezmembrarea în cazul în care se alipeşte la parcela vecină şi se face în scopul reglementării reţelelor edilitare aferente blocului de pe parcela vecină, iar dacă este cazul, se va institui servitute de vedere."
	Având în vedere adresa înregistrată cu nr. UR2016-9989/30.06.2016 prin care Asociaţia de locatari, b-dul Mihai Viteazu nr. 13/A îşi exprimă acordul pentru unificare, realizându-se astfel accesul la bloc şi la conducta termică;
	Având în vedere declaraţia notarială autentificată la SOCIETATEA PROFESIONALĂ NOTARIALĂ "LUMINIŢA GREU-MIRIANA CĂDĂREAN", cu nr. 2339/02.09.2016, Moldova-Cîrpaci Neculai şi Moldova-Cîrpaci Iliana declară că sunt de acord ca suprafaţa de 109 mp, care a rezultat în urma dezlipirii terenului înscris în C.F. nr. 409500 Timişoara, să se unifice cu parcela cu nr. top. 9915 înscrisă în C.F. nr. 409928 Timişoara;
	Conform Declaraţiilor notariale autentificate la Consulatul General al României la Montreal cu nr. 82-17-930/07.03.2017, la Ambasada Românie la Luxemburg cu nr. 74-17-504/09.03.2017 şi la SOCIETATEA PROFESIONALĂ NOTARIALĂ "LUMINIŢA GREU-MIRIANA CĂDĂREAN", cu nr. 456/18.03.2017, proprietarii imobilului din b-dul Mihai  Viteazu nr. 13/A  au declarat că sunt de acord cu constituirea unui drept de servitute de vedere în favoarea imobilului situat în Timişoara, b-dul Mihai Viteazu nr. 13, judeţ Timiş, înscris în C.F. nr. 409500 Timişoara, nr. C.F. vechi 7151, nr. top. 9916. 
	Având în vedere adresa COLTERM SA nr. CLT28319/01.11.2017 imobilele din str. Mihai Viteazu nr. 13 şi Mihai Viteazu nr. 13/A nu mai sunt racordate la sistemul centralizat de furnizare a energiei termice, contractele de furnizare fiind reziliate, din 2007 la nr. 13, respectiv din 2017 la nr. 13/A;
	Având în vedere C.U. nr. 4978/15.11.2017 în scopul dezmembrare teren cu ieşire din indiviziune şi alipire imobile: M.Viteazu nr. 13 şi M. Viteazu nr. 13/A (C.U. nr. 270/20.01.2016 - EXPIRAT), eliberat de Primăria Municipiului Timişoara;
	Având în vedere adresa CT2018-110/12.01.2018 prin care Moldova-Cirpaci Neculai şi Moldova-Cirpaci Iliana revin cu solicitarea emiterii unei HCL pentru dezmembrare teren aferent imobilului din b-dul M.Viteazu nr. 13 şi alipirea porţiunii rezultate  la imobilul din b-dul M.Viteazu nr. 13/A. Conform adresei numiţilor Moldova-Cirpaci Neculai şi Moldova-Cirpaci Iliana operaţiunile de dezlipire şi alipire sunt necesare pentru realizarea accesului spre imobilul din b-dul M. Viteazu nr. 13/A ;
	Conform adreselor de la Serviciul Juridic cu nr. CT2018-110/07.03.2018, Compartimentului Administare Fond Funciar nr. CT2018-110/23.01.2018 şi Direcţia Clădiri, Terenuri şi Dotări - Biroul Clădiri cu nr. CT2018-110/05.02.2018  ni s-a adus la cunoştinţă că asupra celor două imobile nu există litigii pe rolul instanţelor de judecată, cererile de revendicare depuse au fost soluţionate.
	Identificarea limitei de proprietate a fost realizată de către  firma S.C. EFICIENT S.A, pe baza situaţiei din teren prin măsurători topografice pentru stabilirea suprafeţelor de teren şi a actelor pe care le deţine proprietarul imobilului. 
	Imobilul, teren intravilan în suprafaţă de 946 mp, identificat cu nr. cad. 409500 (nr. top.: 9916), înscris în C.F. 409500 (Nr. C.F. vechi: 7151), care urmează să fie dezmembrat în vederea ieşirii din indiviziune, este proprietatea MUNICIPIUL TIMIŞOARA-domeniu privat, cu cota actuală 47/50 şi proprietatea lui MOLDOVA CIRPACI NECULAI şi MOLDOVA-CIRPACI ILIANA, cu cota actuală 3/50, cu MOLDOVA-CIRPACI NECULAI şi MOLDOVA-CIRPACI ILIANA, asupra construcţiilor, C2-casă şi C3-garaj.
	Imobilul, teren intravilan în suprafaţă de 692 mp, identificat cu nr. top. 9915, înscris în C.F. 409928 (Nr. C.F. vechi: 28337), la care urmează se se alipească suprafaţa de 109 mp rezultată din dezmembrare, este proprietatea MUNICIPIULUI TIMIŞOARA, CIF: 14756539, domeniul privat, cu Construcţia C1 înscrisă în CF 409928-C1.
	 Menţionăm că prin C.U. nr. 4978/15.11.2017 a fost aprobată operaţiunea de dezmembrare teren cu ieşire din indiviziune şi alipire imobile: M.Viteazu nr. 13 şi M. Viteazu nr. 13/A (C.U. nr. 270/20.01.2016 - EXPIRAT), conform documentaţiei topo-cadastrale întocmite de S.C. EFICIENT S.A.  prin PFA ing. Gheorge Pinzaru, proiect nr. 10498/2015 şi 10498/a/2015 şi avizată de Oficiul de Cadastru şi Publicitate Imobilairă Timiş cu nr. 29471/18.02.2016.
	Cotele părţi aferente terenurilor sunt conform C.F. nr. 409500 Timişoara (Nr. C.F. vechi: 7151), C.F. 409928 (Nr. C.F. vechi: 28337) şi Tabelului de dezmembrare în vederea ieşirii din indiviziune - Anexa 1.35, proiect nr. 10498/2015, cu 57/837mp cote teren în proprietatea lui MOLDOVA CIRPACI NECULAI şi MOLDOVA-CIRPACI ILIANA  şi cu 780/837mp cote teren în proprietatea Municipiului Timişoara-domeniul privat şi a celui de alipire - Anexa 1.36, proiect nr. 10498/a/2015, cu 801/801 cotă teren în proprietatea Municipiului Timişoara-domeniul privat, întocmite de către S.C. EFICIENT S.A. prin ing. Pinzaru Gheorghe, anexă la C.U. nr. 4978/15.11.2017.
 	Documentaţia topo-cadastrală întocmită de S.C. EFICIENT S.A.  prin PFA ing. Gheorge Pinzaru, proiect nr. 10498/2015 şi 10498/a/2015, care a stat la baza emiterii C.U. nr. 270/20.01.2016, a fost avizată de Oficiul de Cadastru şi Publicitate Imobilairă Timiş cu nr. 29471/18.02.2016, constituie Anexă la C.U. nr. 4978/15.11.2017, eliberat ca urmare a expirării C.U. nr. 270/20.01.2016. Totodată arătăm că proiect nr. 10498/2015 şi 10498/a/2015 ce costituie anexă la C.U. nr. 4978/15.11.2017 vor constitui anexe ale hotărârii Consiliului Local.
	Prin dezlipirea şi alipirea realizate conform proiectelor anexe ale C.U. nr. 4978/15.11.2017, imobilul din b-dul M. Viteazu nr. 13/A va fi grevat de sarcina servituţii de vedere în favoarea imobilului din b-dul M. Viteazu nr. 13.
	După analizarea celor prezentate mai sus, de către comisiile Consiliului Local al  Municipiului Timisoara, se propune spre aprobare dezmembrarea, ieşirea din indiviziune, alipirea celor două parcele şi instituirea unei servituţi de vedere:
1. Dezmembrare şi ieşire din indiviziune parcelă cu nr. cad. 409500 (nr. top. 9916), înscrisă în C.F. nr. 409500 Timişoara (Nr. C.F. vechi: 7151), în suprafaţă de 946 mp, în două LOTURI: LOT 1 - teren intravilan cu nr. cad. 409500/1, în suprafatã de 837 mp, cu C2-casã si C3-garaj, cu 57/837mp cote teren în proprietatea lui MOLDOVA CIRPACI NECULAI şi MOLDOVA-CIRPACI ILIANA  şi cu 780/837mp cote teren în proprietatea Municipiului Timişoara-domeniul privat si LOT 2 - teren intravilan cu nr. cad. 409500/2, în suprafatã de 109 mp, in proprietatea Municipiului Timisoara-domeniul privat, conform documentatiei topo-cadastrale întocmite de S.C. EFICIENT S.A.  prin PFA ing. Gheorge Pinzaru, proiect nr. 10498/2015 si 10498/a/2015 si avizatã de Oficiul de Cadastru si Publicitate Imobilairã Timis cu nr. 29471/18.02.2016, care va constitui Anexă la hotărâre; 
2. Alipire parcelă rezultată în urma dezmembrării LOT 2 - nr. cad. 409500/2, în suprafaţă de 109 mp cu parcela cu nr. top. 9915, înscrisă în C.F. 409928 Timişoara (Nr. C.F. vechi: 28337), în suprafaţă de 692 mp, cu Construcţia C1 înscrisă în C.F. 409928-C1, va rezulta un LOT NOU - teren intravilan cu nr. cad. 409500/2, 9915, în suprafaţă de 801 mp cu Construcţia C1 înscrisă în C.F. 409928-C1, în proprietatea Municipiului Timişoara-domeniul privat, care va constitui Anexă la hotărâre;
3. Instituirea unui drept de servitute de vedere asupra imobilului teren şi construcţie din Timişoara, b-dul M.Viteazu nr. 13/A, înscris în C.F. 409928 Timişoara (Nr. C.F. vechi: 28337), şi în favoarea imobilului-teren şi construcţie,  din b-dul M.Viteazu nr. 13, înscris în C.F. nr. 409500 Timişoara (Nr. C.F. vechi: 7151), urmând a se perfecta în acest sens o convenţie în faţa notarului public.
	Costurile aferente încheierii convenţiei în faţa notarului public vor fi suportate de proprietarii-persoane fizice a imobilelor-construcţie din Timişoara, b-dul M.Viteazu nr. 13 şi b-dul M.Viteazu nr. 13/A.

	Responsabilitatea identificarii corecte a planului cadastral (de carte funciara) si a determinarilor topografice- intocmirea planului de amplasament si delimitarea imobilului, respectiv a limitei imobilului data de punctele de contur- revine persoanei autorizate sa execute lucrari de cadastru- conform Ordinului nr.700/2014/ANCPI- completat cu Ordinul nr.1340/2015/ANCPI, privind aprobarea Regulamentului de avizare, receptie si inscriere in evidentele de cadastru si carte funciara, art.29 si 33, în cazul de față S.C. EFICIENT S.A.
	Având în vedere prevederile legale, respectiv Legea nr. 7/1996, Ordinul nr. 700/2014 modificat prin Ord. nr. 1171/2017 şi Codul civil, expuse în prezentul raport, apreciem că proiectul de hotărâre privind dezmembrarea imobilului teren din Timişoara, b-dul Mihai Viteazu nr. 13, ieşirea din indiviziune, alipirea parcelei rezultate, cu nr. cad. 409500/2, în suprafaţă de 109 mp, cu parcela cu nr. top.  9915, din Timişoara, b-dul Mihai Viteazu nr. 13/A şi instituirea unui drept de servitute de vedere, îndeplinește condițiile pentru a fi supus dezbaterii și aprobării plenului consiliului local. 

Arhitect Şef										            Şef Birou B.D.U. 
Emilian Sorin Ciurariu									     Doina Purdea

